**Útmutató a Kutatási Adatkezelési Terv (RDMP) kitöltéséhez**

A Corvinus Egyetemen minden kutatónak Kutatási adatkezelési tervet kell készítenie kutatásának indításakor[[1]](#footnote-1). Az adatkezelési terv elkészítésére valójában már a kutatás kezdeti szakaszában, a tervezéskor szükség van, ez tartalmazza az adatkezeléssel kapcsolatos legfontosabb információkat. A terv rögzíti az adatkezelés legfontosabb lépéseit: az adatok gyűjtését, tárolását, etikai és jogi megfelelését, megosztását és hosszú távú megőrzését. Az egyetem ehhez sablont és részletes útmutatót biztosít, amelyek segítik a kutatókat a dokumentum kitöltésében. A tervezéskor vegye figyelembe a finanszírozó elvárásait is!

Ez az Útmutató segít a Kutatási Adatkezelési Terv (RDMP) kitöltésében, követése biztosítja, hogy az RDMP világos, átfogó és megfelel az intézményi és finanszírozói követelményeknek. További segítséget nyújt az [*Ajánlások a kutatási adatok kezeléséhez*](https://www.uni-corvinus.hu/downloads/99n6.1q7d3to/2024.07.25.ajanlas-a-kutatasi-adatok-kezelesehez-fin.pdf) dokumentum.

**A keletkező adatok típusa, becsült mennyisége, formátuma:** Írja le az összegyűjtött vagy generált adatokat, beleértve azok típusát és becsült mennyiségét (méretét), valamint, hogy az adatok hogyan és milyen formátumban kerülnek generálásra.

*Példa:* Interjú-átiratok (kb. 100 óra, mp3, .docx és .txt formátumban tárolva, 3GB), survey válaszok (Excel, CSV, 30MB), statisztikai adatok (SPSS, STATA, 20MB).

**A kezelt adatok tárolása, védelme a kutatás során:** Írja le, hogyan fogják az adatokat a projekt során biztonságosan tárolni és rendszeresen biztonsági másolatot készíteni róluk. Említsen meg intézményi szervereket, felhőalapú megoldásokat vagy külső merevlemezeket (ha alkalmazható).

*Példa:* Az adatok a Corvinus Microsoft Sharepoint felhőjében biztonságos szerveren lesznek tárolva, naponta biztonsági másolatot készítenek róluk.

**Az adatokhoz hozzáférhet:** Írja le, ki férhet hozzá az adatokhoz.

*Példa:* A hozzáférés a projektcsapatra korlátozódik.

**A kezelt adatok tárolása, védelme a kutatás lezárása után:** Magyarázza el, hogyan fogják az adatokat biztonságosan tárolni a kutatás lezárulása után. Írja le, mely adatokat, milyen formátumban és mennyi ideig őrzik meg. Amennyiben lehetséges, válasszon hosszútávon fenntartható formátumokat (pl. CSV az Excel helyett).

*Példa:* A végleges anonimizált adatokat, adatsorokat min. 10 évig őrzik meg a Zenodo adattárában, CSV és PDF formátumban.

**Tervezi-e az adatok megosztását, adatrepozitóriumban elhelyezését:** Ha tervezi az adatok megosztását, akkor írja le milyen módon, hogyan lesznek azok nyilvánosan hozzáférhetők. Ha nem, indokolja a korlátozásokat (pl. érzékeny adatok). Adja meg az adatrepozitórium nevét (pl. Zenodo, OSF, GitHub).

*Példa:* Az aggregált felmérési adatsorokat CC BY licenccel a Zenodo-ban tároljuk.

**A kezelt személyes adatok tárolása, védelme a kutatás során:** Határozza meg a szükséges etikai jóváhagyásokat és azt, hogyan fogja védeni, kezelni a személyes adatokat (GDPR, Adatkezelési Tájékoztató, Hozzájárulási/tájékozott Beleegyezési Nyilatkozat, anonimizálás betartása).

*Példa:* Az adatokat anonimizáljuk; Adatkezelési Tájékoztatót készítünk, a Beleegyezési Nyilatkozatok meghatározzák a jövőbeli adatfelhasználást; a tárolás a GDPR-nak megfelelően történik.

**A kutatással érintett személyeknek szóló Adatkezelési Tájékoztató és esetleges Hozzájárulási Nyilatkozat:** Kérjük, csatolja ezeket a dokumentumokat, amennyiben relevánsak!

További kérdések esetén kérjük forduljon bizalommal a Kutatási adatfelelőshöz:

**Kurucz Erika**: Egyetemi Könyvtár, Kutatási adatfelelős

**Email:** [erika.kurucz@uni-corvinus.hu](mailto:erika.kurucz@uni-corvinus.hu)

1. Corvinus Egyetem, *Kutatási rektorhelyettesi rendelkezés a kutatási adatkezelési rendről 2/2024*. Közzétéve és hatályos: 2024. szeptember 20. (Verziószám: 00.) [↑](#footnote-ref-1)